आज महिला दिवस पर होंगे कई कार्यक्रम
नीमराना | औद्योगिकक्षेत्र स्थित कृषक प्रशिक्षण केंद्र नीमराना द्वारा अंतर्राष्ट्रीय महिला दिवस पर बुधवार को समारोह का आयोजन किया जाएगा। महिलाओं द्वारा इस मौके पर रैली निकाली जाएगी। किसान प्रशिक्षण केंद्र के निदेशक एमएल शर्मा ने बताया कि पंजाब नेशनल बैंक के अलवर मंडल प्रमुख सुखमाल जैन की प|ी रीटा जैन एवं अग्रणी जिला प्रबंधक आरबी अग्रवाल की प|ी संगीता अग्रवाल महिलाओं की रैली को हरी झंडी दिखाकर रवाना करेंगे। इस मौके पर केंद्र से कढ़ाई, सिलाई बैग बनाने में प्रशिक्षण प्राप्त महिलाओं को प्रमाण पत्र वितरण किए जाएंगे। वही केंद्र से जुड़ी स्वयं सहायता समूह की महिलाएं एवं किसान महिलाओं को स्मृति चिन्ह भेंटकर सम्मान किया जाएगा। वहीं महिलाओं के लिए एक दिवसीय निशुल्क चिकित्सा जांच एवं परामर्श शिविर सचखंड अस्पताल की प्रमुख स्त्री रोग विशेषज्ञ महिला चिकित्सक डॉ. इंदु यादव द्वारा लगाया जाएगा, जिसमें महिलाओं के स्वास्थ्य की जांच की जाएगी।
hin_Deva hin_Deva